text: Seinastu tíðindiHagtølSjóvinnu KTGrøn orkaStørv í vinnuniSamrøður og kjakSjónbondTíðindabrævÚtbúgvingar og skeiðProfilarBløð og lesnaðurNevndarfrásagnirÁrsfrágreiðingarHavnirMeiningarLimir í BFIBFI á Instagram
text: #000001
text: Útflutningurin av fiskavørum hækkaði 2,1 milliard krónur 12-mánaðarskeiðið frá februar 2022 til januar 2023 samanborið við undanfarna skeið.
text: #000004
text: Útflutningurin í januar er nú gjørdur upp, og í talvuni niðanfyri ber til at síggja útflutningin tíðarskeiðið februar 2022 til januar 2023 samanborið við undanfarna tíðarskeiðið. Hóast ein vøkstur á 23 prosent er nógv, tikist tað, sum vøksturin er minkandi.
text: #000005
text: Virðið vaks fyri øll fiskasløg, meðan nøgdirnar einans vuksu fyri tosk, hýsu og svartkjaft.
text: #000006
text: Útflutningur av laksi vaks við 920 milliónum krónum ella 20 prosent. Men nøgdin er minkað, góð 10 túsund tons ella 12 prosent.
text: #000007
text: Næststørsti vøkstur er "Annar fiskur". Hetta er fyri tað mesta fiskamjøl og fóður tilgjørt úr ymsum fiskasløgum. Útflutningurin vaks 728 milliónir krónur, ella 54 prosent. Í nøgd vaks útflutningurin av øðrum fiskasløgum 33 prosent.
text: #000008
text: Útflutningurin av toski vaks 282 milliónir krónur. Tað svarar til ein vøkstur á 22 prosent. Nøgdin vaks 7 prosent. Prísurin á toski hevur ongantíð verið so høgur sum nú.
text: #000009
text: Talvan niðanfyri vísir útflutningin í nøgd frá februar 2022 til januar 2023 samanborið við undanfarna skeið.
text: #000010
text: Útflutningurin til Russlands minkaði nógv á vári í fjør. Seinastu mánaðirnar hevur útflutningurin ligið undir 200 milliónum krónum.
text: #000011
text: Útflutningurin av uppsjóvarfiski til Russlands er ikki steðgaður upp, men er minkaður nakað samanborið við undanfarin ár. Í januar var útflutningurin av makreli, sild og svartkjafti til Russlands 140,4 milliónir krónur. Í januar í fjør var útflutningurin 114,5 milliónir krónur.
text: #000014
text: Sum sæst á myndini niðanfyri, sveiggjar útflutningurin av uppisjóvarfiski nógv og er ofta lægri í tíðarskeiðnum frá umleið apríl til august.
text: #000015
text: Vørubólkurin "aðrar vørur" fevnir fyri tað mesta um sølu av olju til russisk skip, ið leggja til kei í Føroyum. Í januar var útflutt fyri 5,4 milliónir krónur av øðrum vørum. Hetta er vanligt fyri januar mánað.
text: #000016